Ventetiden ga Ford Motorsport god anledning til å gjøre omfattende tester og kreve forbedringer. For eksempel kom luftventilene i panseret tilbake. Ifølge Fords eget brosjyremateriell skulle også 80% av delene i motoren være endret. Den forbedrede motoren fikk betegnelsen YBJ for biler uten katalysator og YBG for biler med katalysator, der det røde toppdekselet var skiftet ut med et grønt for å signalisere miljøvennligheten. Firhjulsdriften og stadig mer utstyr hadde økt vekten på den nye generasjonen med 100 kg, og effekten ble derfor økt akkurat nok til å kompensere for dette.